
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 27
                                                            din 28 februarie 2022
privind punerea la dispoziția Școlii Gimnaziale „Miron Neagu” Sighișoara, cu titlu gratuit, a unor mijloace fixe și obiecte de inventar pentru desfășurarea procesului de învățământ vocațional al Școlii de Muzică

Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 5.815/21.02.2022 și la Consiliul Local Sighișoara cu nr. 5.953/22.02.2022, de referatul de aprobare, înregistrat cu nr. 5.817/21.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Hotărârea Consiliului Local Sighișoara nr. 103/28.04.2021 privind punerea la dispoziția Centrului Național de Informare și Promovare Turistică Sighișoara a imobilului – construcție situat în Municipiul Sighișoara, str. Octavian Goga, nr. 8, înscris în C.F. nr. 50468-C1-U5 Sighișoara, sub nr. top. 1883/I;
Având în vedere Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1, pentru desfășurarea procesului de învățământ vocațional al Școlii de Muzică;

Având în vedere adresa cu nr. 2.820/09.11.2021, înregistrată la Municipiul Sighișoara cu nr. 31.766/09.11.2021, prin care Școala Gimnazială „Miron Neagu” solicită transmiterea obiectelor de inventar și a mijloacelor fixe care nu sunt necesare Centrului Național de Informare și Promovare Turistică Sighișoara în activitatea acestuia la locația din Sighișoara, str. Octavian Goga, nr. 8;

Având în vedere prevederile Legii Educației Naționale nr. 1/2011, cu modificările și completările ulterioare;
În acord cu prevederile art. 874 - 875 din Legea nr. 287/2009 privind Codul Civil, republicată, cu modificările și completările ulterioare;

Având în vedere prevederile art. 108 și ale art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere Raportul de specialitate al Compartimentului Centrul Național de Informare și Promovare Turistică, înregistrat cu nr. 5.816/21.02.2022, prin care se propune punerea la dispoziția Școlii Gimnaziale „Miron Neagu” Sighișoara, cu titlu gratuit, a unor mijloace fixe și obiecte de inventar pentru desfășurarea procesului de învățământ vocațional al Școlii de Muzică;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                      H O T Ă R Ă Ș T E:

Art. 1. Se aprobă punerea la dispoziția Școlii Gimnaziale „Miron Neagu” Sighișoara, cu titlu gratuit, a bunurilor - mijloace fixe și obiecte de inventar, identificate conform anexelor nr. 1 și nr. 2, care fac parte integrantă din prezenta hotărâre, pentru desfășurarea procesului de învățământ vocațional al Școlii de Muzică.
Art. 2. (1) Punerea la dispoziția Școlii Gimnaziale „Miron Neagu” Sighișoara, cu titlu gratuit, a bunurilor menționate la art. 1 se face pe perioada de valabilitate a protocolului nr. 31.205/03.11.2021, încheiat între Municipiul Sighișoara și Școala Gimnazială „Miron Neagu” Sighișoara, în temeiul Hotărârii Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1.

(2) Bunurile puse la dispoziție vor fi folosite pentru desfășurarea procesului de învățământ vocațional al Școlii de Muzică și nu vor suferi modificări în parte sau în integralitatea lor.

(3) Cheltuielile de întreținere a acestor bunuri potrivit destinației, vor fi suportate de Școala Gimnazială „Miron Neagu” Sighișoara.

(4) Pentru organizarea activităților potrivit obiectului de activitate al Centrului Național de Informare și Promovare Turistică sau în alte situații, la solicitarea Municipiului Sighișoara, bunurile prevăzute în Anexele nr. 1 și nr. 2 vor fi puse temporar la dispoziția acestuia.

Art. 3. Predarea - preluarea bunurilor prevăzute la art. 1 se face pe bază de proces - verbal încheiat între Municipiul Sighișoara și Școala Gimnazială „Miron Neagu” Sighișoara, în termen de 10 zile de la adoptarea prezentei hotărâri.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcția Economică, Compartimentul Centrul Național de Informare și Promovare Turistică din cadrul Municipiului Sighișoara și Școala Gimnazială „Miron Neagu” Sighișoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.   

PREŞEDINTE DE ŞEDINŢĂ,

  

     Burghelea Bogdan – Ioan
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Biroul Buget, Contabilitate, Salarizare – Direcția Economică;

  2 ex. Compartimentul Centrul Național de Informare și Promovare Turistică Sighișoara;

  1 ex. Școala Gimnazială „Miron Neagu” Sighișoara.
10 ex.  
B.A. 
